18.4.2023
SK
Úradný vestník Európskej únie
ix)
exempláre sa majú použiť na účely presadzovania práva alebo na súdne konania;
x)
časti a deriváty tigrov narodených a odchovaných v zajatí sa premiestňujú tam, kde:
C 135/7
— exemplár je súčasťou skutočnej výmeny kultúrnych alebo historických predmetov medzi renomovanými inštitúciami (napr. múzeami) alebo — výkonný orgán dotknutého členského štátu je presvedčený, že exemplár je uznávaným umeleckým dielom a že jeho hodnota zaisťuje, že sa nepoužije na iné účely, alebo — exemplár je určený na výskum alebo vzdelávanie zamerané na zachovanie alebo ochranu daného druhu.
V prípade akýchkoľvek pochybností alebo vedeckej neistoty môžu členské štáty vzhľadom na zásadu predbežnej opatrnosti a ciele právnych predpisov vždy využiť svoju diskrečnú právomoc odmietnuť vydanie potvrdenia.
Ak ustanovenia podľa vnútroštátneho práva členského štátu EÚ neumožňujú jeho orgánom uplatniť diskrečnú právomoc podľa článku 8 ods.
3 nariadenia (ES) č. 338/97 a zamietnuť žiadosti o vydanie potvrdenia na komerčný obchod so živými tigrami narodenými a odchovanými v zajatí, ako aj s ich časťami a derivátmi v rámci EÚ, keď sú splnené podmienky podľa článku 8 ods.
3 nariadenia (ES) č. 338/97, a ak sa s exemplármi obchoduje na nekomerčné účely v rámci EÚ, výkonný orgán dohovoru CITES príslušného členského štátu by mal dodržiavať prístup založený na riziku a zabezpečiť maximálnu kontrolu pri vybavovaní žiadostí o vydanie potvrdenia v rámci EÚ.
V článku 66 nariadenia Komisie (ES) č. 865/2006 sa vyžaduje, aby bol živý exemplár pred vydaním potvrdenia v rámci EÚ individuálne označený.
Ako primárna technika označovania živých tigrov sa odporúča mikročip.
Členské štáty by mali zvážiť použitie kombinácie dvoch rôznych techník identifikácie alebo označovania vrátane individuálneho profilovania DNA, ak je to vhodné.
Živý exemplár a/alebo príslušné časti a deriváty by mali byť v potvrdení dostatočne podrobne opísané, aby sa zabezpečilo, že potvrdenie možno použiť len v súvislosti s daným konkrétnym exemplárom a nemožno ho použiť na uvádzanie nezákonne získaných iných exemplárov do normálneho obehu („pranie“).
Potvrdenia na obchod v rámci EÚ by sa mali vydávať iba na základe konkrétnej transakcie a mali by umožňovať iba jednu transakciu, aby sa zabezpečilo, že potvrdenie bude platné iba pre držiteľa uvedeného v kolónke 1 daného potvrdenia.
Toto odporúčanie sa zakladá na článku 11 ods.
3 druhom pododseku nariadenia (ES) č. 865/2006, ktorý členským štátom umožňuje „[v] prípade, že existujú iné dôvody súvisiace so zachovaním druhu, ktoré hovoria proti vydaniu potvrdenia špecifického pre exemplár, [...] vydať potvrdenie špecifické pre transakciu“, ako je opísané v oddiele 1 písm.
a) tohto dokumentu.
c) Dodatočné odporúčanie, ktoré majú členské štáty zvážiť Odporúča sa, aby výkonné orgány CITES členských štátov zhromažďovali a uchovávali záznamy o počtoch tigrov držaných vo všetkých zariadeniach v zajatí na celoštátnej úrovni vrátane licenciovaných zoologických inštitúcií, rezervácií/ záchranných stredísk, cirkusov a putovných výstav a prípadne iných súkromných zariadení.
Od všetkých zariadení by sa malo požadovať predkladanie podrobností o akýchkoľvek zmenách v ich inventároch, aby mali orgány aktuálne informácie.
V záujme vykonávania tohto opatrenia by členské štáty EÚ mali uskutočňovať pravidelné inventarizácie všetkých zariadení, ktoré chovajú tigre v ich krajine, a spolupracovať s príslušnými organizáciami, ako je napríklad Európska asociácia zoologických záhrad a akvárií, na najlepších postupoch pri vytváraní takýchto inventárov.
Výkonné orgány by mali tieto údaje sprístupniť všetkým príslušným orgánom.